רותי

עטיפת השיר

**רותי** הוא הסינגל השישי מתוך האלבום החדש.

הסינגל האחרון שיצא לפניו הוא אמונות קטנות בהפרש של 3 שנים, והשיר סימן את החזרה של דנה לעבודה על האלבום. השיר הושק כ"סינגל ראשון מהאלבום", כנראה על רקע ההפסקה הארוכה.

## רקע

ב-20.6.2017 פורסם על סינגל חדש בשם "רותי" שעתיד לצאת, הפרסום כלל שני טיזרים. השיר המלא יצא רשמית ב-25.6.2017.

השיר נכתב והולחן על ידי רגב דהאן, ששיתף פעולה עם דנה בעבר בשיר יהיה טוב. המפיק המוזיקלי הוא אורי גלילי (כשזהו השיר הראשון של דנה בהפקתו) ועל תמונת העטיפה אחראי הסטודיו Avoxvision.

השיר מדבר על עקרת בית נואשת בשם רותי שמפנטזת על מקום טוב יותר. בראיון לרדיו 102 דנה סיפרה: *"רותי היא בחורה מדליקה, הייתי מתארת אותה על גבול הדו קוטבית. היא רוצה לברוח, והיא לא יודעת מה לעשות, אם להיות פה או להיות שם. סיפור מהסוג שהרבה נשים עוברות בחיים כשהן עוברות את גיל 30, אם להתנהג כמו ילדה או לקבל אחריות על החיים, אם לברוח ולנסות במקום אחר כי לא טוב לך. ואז את עושה סיבוב ומגלה שבעצם מתחת לאף הכי טוב לך. שיר שאמור להצחיק ולעשות פאן, כמובן שיש שכן חתיך צעיר ממנה שתמיד עושה לה עיניים והיא שוקלת אם להיות קוגרית או לא... אני בטוחה שאני מזדהה איתה, אני מרגישה שזה שיר עליי וכשאני משמיעה את השיר לאנשים הם אומרים שאלה מילים מהחיים. הרבה נשים יכולות להיזדהות איתה, נשים מבולבלות שלא כרוכות אחרי גבר בעיניים עצומות ושרוצות יותר עצמאות"*.

דנה הופיעה לראשונה עם השיר על במה בהופעות יום העצמאות 2018, כשנה לאחר צאת הסינגל.

## וידאו קליפ

לשיר יצא וידאו קליפ שבנוי מאנימציה בו מוצגות המילים. הקליפ פורסם באינטרנט מיד עם צאת השיר כסינגל. תוך 3 ימים מפרסומו הגיע ל-100,000 צפיות.

## הצלחה

עם צאת השיר הוא קיבל תגובות משבחות. באתר נענע10 נכתב: *"הטקסט שובב, הומוריסטי וחצוף ללא עומק מיוחד, הלחן קצבי ותוסס והביצוע, כפי שרק דנה יודעת לעשות, מקפיץ וסוחף. 'רותי' נשמע מהאזנה ראשונה כמו להיט המועדונים הבא של ישראל ומציג את דנה אינטרנשיונל במיטבה!"*.

באתר מעריב Online נכתב: *"הטקסט לא מתוחכם במיוחד ונוטה אף לפעמים לבנאליות, אך מי שם לב לטקסט כשיש גרוב וקצב עם לחן ופזמון קליטים ושובבים ובעיקר חותם דאנסי של אינטרנשיונל? 'רותי' נשמע מהאזנה ראשונה כמו להיט, כמו שיר שאתה יודע מראש שייחרך בתחנות הרדיו ובמועדונים (ולא רק של חברי הקהילה) ושהפזמון נכנס לך לראש מהפעם הראשונה. דנה אינטרנשיונל במיטבה!*"

מספר ימים לאחר צאת השיר, הוא נכנס למצעד השירים השבועי של גלגל"צ.

## התכנית ב-The O Show

ב-20.8.2017 פרסם אורי גלילי, המפיק המוסיקלי של השיר, תכנית ביוטיוב שסקרה את תהליך הכנת השיר. בתכנית סיפר רגב דהאן שכתב והלחין את השיר: *"השיר התחיל ממשפט אחד: 'פתאום הוא חייל', משם נרקם סיפור אהבה כזה... רותי תקועה בעולם מאוד אפרורי והיא מתה לצאת משם לעולם הגדול, לעולם הורוד, אל הקשת בענן. ויש לה קול פנימי שתמיד מציק לה, 'מתי לשם תטוסי, מתי לשם תשוטי?'. והדבר הכי קרוב ל"שם" שיש לה זה הבן של השכנה שיש מן פלרטוט בניהם. שאלו אותי הרבה פעמים מי זו רותי ואם היא קיימת, אז יש רותי והיא קיימת והכי מצחיק שגם קוראים לה רותי"*.

אורי גלילי סיפר על השיר: *"שיר מהזן שהוא עצוב אבל הלחן שמח והעיבוד שמח והכל כיף, מהסוג שאנחנו רוקדים משהו שהוא בעצם ממש עצוב. רותי היתה אחת מהסקיצות הראשונות מהאלבום ששמעתי. זה דנה קלאסי, זה מתכתב עם לאב בוי, עם ניצחתי, עם דיווה... ופתאום יוצא לך שיר כיפי, כביכול השיר של הקיץ. היה כיף לראות שהוא התקבל בכזו אהדה, והלוואי שרותי האמיתית תזכה לגורל זהה"*.

בתכנית הושמעה גם סקיצה ראשונית חלקית של השיר, לפני העיבוד של אורי גלילי.

## מילים

מבשלת לה קדירהוהילדה התעוררההכביסה לא התייבשהואין בגדים להחלפה
והיא שומעת מזרחית כבדהומפלרטטת עם הבן של השכנהפתאום הוא חייל
והוא קורא לה תותי, תותי, תותיאבל קוראים לה רותי, רותי, רותיויש לה בלאגןהבן של הגנןחי בתוך ענןמחוץ לזמן
מתי לשם תטוסי, טוסי, טוסיאו שאולי תשוטי, שוטי, שוטיהכי רחוק מכאןלקשת בענןמקום שבו הרעש נעלם
מנקה את הדירהמהשגרה שהשתלטההשבת כבר נכנסהוהיא יוצאת מדעתה
הרחוב חוגגהטלפון שואגהיא סוגרת לה טיסהבלי כרטיס בחזרה
והיא שומעת מזרחית כבדהומפלרטטת עם הבן של השכנהפתאום הוא חייל
והוא קורא לה תותי, תותי, תותיאבל קוראים לה רותי, רותי, רותיויש לה בלאגןהבן של הגנןחי בתוך ענןמחוץ לזמן
מתי לשם תטוסי, טוסי, טוסיאו שאולי תשוטי, שוטי, שוטיהכי רחוק מכאןלקשת בענןמקום שבו הרעש נעלם

## וידאו

* אודיו מתוך העמוד הרשמי
* התכנית על "רותי" ב-The O Show
* סקיצה חלקית של השיר